വിവാഹ വാഗ്ദാനം നടത്തി പതിനാലുകാരിയെ പീഡിപ്പിച്ചയാള്ക്ക് 20 വര്ഷം കഠിനതടവ് തിരുവനന്തപുരം: വിവാഹ വാഗ്ദാനം നടത്തി പതിനാലുകാരിയെ പീഡിപ്പിച്ച പോക്സോ കേസില് പ്രതിക്ക് 20 വര്ഷം കഠിന തടവും 50000 രൂപ പിഴയും. തമ്ബാനൂര് സ്വദേശി രാജേഷിനെ 31 യാണ് തിരുവനന്തപുരം അതിവേഗ കോടതി ജഡ്ജി ആര്. ജയകൃഷ്ണന് ശിക്ഷിച്ചത്. പിഴ അടച്ചില്ലെങ്കില് ഒരു വര്ഷം കൂടുതല് ശിക്ഷ അനുഭവിക്കണം. 2012 ല് പ്രതി വിവാഹം കഴിക്കാമെന്ന് പ്രലോഭിപ്പിച്ച് തമ്ബാനൂര് സ്വദേശിനിയായ പെണ്കുട്ടിയെ തട്ടിക്കൊണ്ടുപോയി. രണ്ടു വര്ഷം പ്രതി തെന്റ വീട്ടില് താമസിപ്പിച്ചു. 2014ല് പെണ്കുട്ടി പനി പിടിച്ച് ആശുപത്രിയില് ചികിത്സയിലായി. ഇതിനു ശേഷം പ്രതി പെണ്കുട്ടിയെ കാണാന് പോയില്ല. പ്രതിയുടെ അമ്മയോട് തിരക്കിയപ്പോള് 18 വയസ്സ് തികയുമ്ബോള് വിവാഹം കഴിക്കാമെന്ന് ഉറപ്പുകൊടുക്കുകയായിരുന്നു. എന്നാല്, പ്രതി മറ്റൊരു യുവതിയെ വിവാഹം കഴിച്ചു. താന് കബളിപ്പിക്കപ്പെട്ടെന്നറിഞ്ഞപ്പോള് പെണ്കുട്ടി കേന്റാണ്മെന്റ് സ്റ്റേഷനില് പരാതി നല്കി. പ്രോസിക്യൂഷനുവേണ്ടി സ്പെഷല് പബ്ലിക് പ്രോസിക്യൂട്ടര് ആര്.എസ്. വിജയ് മോഹന്, മുന് പ്രോസിക്യൂട്ടറായിരുന്ന വല്സാ വര്ഗീസ് എന്നിവര് ഹാജരായി. പിഴ തുക പെണ്കുട്ടിക്ക് നല്കാന് കോടതി വിധിച്ചിട്ടുണ്ട്. സര്ക്കാര് പെണ്കുട്ടിക്ക് നഷ്ടപരിഹാരം നല്കണമെന്നും വിധിന്യായത്തിലുണ്ട്.